  Майя Бывальцева 22-тӥ коньывуонлы Удмуртиын коронавирус инфекциен черлан 125 учыръёсты пусйизы. Со сярысь улосвыл тӧролэн но кивалтэтлэн «ВКонтакте»мерлыко вотэсысь нимлыко огиназы ивортӥзы. Диагноззы Ижкарын 45 улӥсьёслэн зэмаз, Глазкарын – 19, Воткаын – 18, Дэри ёросын – 14, Ува, Юкаменск ёросъёсын – быдэн ньыль, Алнаш, Балезино, Глаз, Дэбес, Красногорск ёросъёсын – быдэн куинь, Кизнер – ёросын кык, Вотка, Кез, Каракулино, Сьӧлта ёросъёсын - быдэн одӥг. 149 адями йӧназ. Куинь мурт улонысь кошкиз – 46 но 85 аресъем кышномуртъёс но 74 аресъем воргорон Туннэ нуналлы Удмуртиын выль коронавирус инфекциен черлан 7 сюрс 890 учыр лабораториосын зэматэмын. 5 сюрс 684 адями йӧназ, 138 мурт кулӥз. Та дыре 106-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  